伏中之伏，地方又迫又焗，是但一間新淨少少嘅茶記都坐得舒服好多，而食物質素非常一般，我叫果個赤雞釜飯完全係弱化版嘅北菇滑雞飯，啲雞又淋又無味，女朋友叫左個七盛釜飯，有3舊關東煮，無咩味嘅，跟著有3舊魚生（蝦，類似吞拿魚定劍魚同帶子），完全無鮮味，個飯，又有隻熟蝦，飽魚同蟹肉，啲蟹肉又係無味嘅，成餐飯都唔知食左啲咩，係平價放題嘅質素，作為一個煲仔亦無香港嘅咁好食，打個日本旗號就有班人爭住去比錢，500蚊當買個教訓啦